- Ըստ իս` երազանքները չեն իրականանում. եկե՛ք՝ նպատակներ անվանենք: Որպես լուսանկարիչ` ես ուզում եմ իմ հետեւորդներին ներկայացնել Հայաստանի այն տեսարժան վայրերը, որոնք մինչ օրս ինքս այցելելու առիթ չեմ ունեցել: Դա կարելի է որպես արշավականի նպատակ էլ նշել: Որպես ստեղծագործող էլ` կցանկանայի ժամանակ ունենալ տարեկան գոնե մեկ հաջողված գիրք տպագրելու: Կարծում եմ` դա իրեն գրող չհամարող մարդու համար մեծ բան կլինի (ժպտում է):